CELEX: 62015CN0481
Language: et
Date: 2015-09-10 00:00:00
Title: Kohtuasi C-481/15: 10. septembril 2015 esitatud hagi – Euroopa Komisjon versus Saksamaa Liitvabariik

9.11.2015   
            
            
               ET
            
            
               Euroopa Liidu Teataja
            
            
               C 371/16
            
         10. septembril 2015 esitatud hagi – Euroopa Komisjon versus Saksamaa Liitvabariik
   (Kohtuasi C-481/15)
   (2015/C 371/19)
   Kohtumenetluse keel: saksa
   
      Pooled
   
   
      Hageja: Euroopa Komisjon (esindajad: W. Mölls, F. Wilman)
   
      Kostja: Saksamaa Liitvabariik
   
      Hageja nõuded
   
   Hageja palub teha järgmise otsuse:
   
               —
            
            
               kuna Saksamaa Liitvabariik ei ole taganud lennundusjulgestuse teatud ühiste põhistandardite regulaarset järelevalvet vajaliku ulatuse ja sagedusega ega määranud lennundusjulgestuse järelevalve meetmete elluviimiseks piisava hulga audiitoreid, siis on Saksamaa Liitvabariik rikkunud määruse (EÜ) nr 300/2008 (1) artiklist 11 ning selle määruse II lisa punktidest 4.1, 4.2, 7.5 ja 14 tulenevaid kohustusi;
            
         
               —
            
            
               mõista kohtukulud välja Saksamaa Liitvabariigilt.
            
         
      Väited ja peamised argumendid
   
   Hageja väidab enda hagi põhjenduseks:
   Määruse (EÜ) nr 300/2008 artikkel 11 ning II lisa punktid 4.1, 4.2, 7.5 ja 14 kohustavad iga liikmesriiki tagama lennundusjulgestuse teatud ühiste põhistandardite regulaarse järelevalve vajaliku ulatuse ja sagedusega ning määrama lennundusjulgestuse järelevalve meetmete elluviimiseks piisava hulga audiitoreid.
   Saksamaa on jätnud need kohustused täitmata.
   
      (1)  Euroopa Parlamendi ja nõukogu 11. märtsi 2008. aasta määrus (EÜ) nr 300/2008, mis käsitleb tsiviillennundusjulgestuse ühiseeskirju ja millega tunnistatakse kehtetuks määrus (EÜ) nr 2320/2002 (ELT L 97, lk 72) (muudetud komisjoni 8. jaanuari 2010. aasta määrusega (EÜ) nr 18/2010, ELT L 7, lk 3).